Azal-is amezwaru d leɛbada i Rebbi s rruḥ d tidet d wul, taẓallit di lebɣi n Rebbi i tella i wakken yal amdan ad yedɛu s leɛnaya ɣef wayen akk i neḥwağ i tudert-nneɣ d ssaḥa-nneɣ, akken daɣen di tẓallit a neḍleb ɣer rraḥma d leɛfu axater d imednuben i nella. Di tẓallit nettmeslay kul ass i Rebbi i wakken ur ntettu ara rraḥma-ines meqqren, i wakken ad nqerreb ɣur-s seg ul, daɣen taẓallit d leḥmadi ara nesali i Rebbi ilmend cfaɛa-ines di ddunit, ad nesmekti lxirat-is.